NORAKSTS

|  |  |
| --- | --- |
| 18.02.2025. | Nr.2/2 |

###### PAŠVALDĪBAS ATBALSTS PRIVĀTAI IZGLĪTĪBAS IESTĀDEI PAR PIRMSSKOLAS IZGLĪTĪBAS PAKALPOJUMA NODROŠINĀŠANU UN BĒRNU UZRAUDZĪBAS PAKALPOJUMA SNIEDZĒJAM

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 4. punktu, 5. panta pirmo daļu, Ministru kabineta 2015. gada 8. decembra noteikumiem Nr. 709 “Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei”, Ministru kabineta 2013. gada 16. jūlija noteikumiem Nr. 404 “Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Noteikt Jelgavas valstspilsētas pašvaldības (turpmāk – pašvaldība) atbalsta apmēru Izglītības iestāžu reģistrā reģistrētai privātai izglītības iestādei licencētas pirmsskolas izglītības programmas izmaksu segšanai:
   1. 398,22 *euro* mēnesī par vienu bērnu no pusotra gada līdz četru gadu vecumam (pielikumā aprēķins par viena bērna vidējām izmaksām mēnesī pašvaldības pirmsskolas izglītības iestādēs);
   2. 234,36 *euro* mēnesī par vienu bērnu, kurš apgūst obligāto sagatavošanu pamatizglītības apguvei (pielikumā aprēķins par viena bērna vidējām izmaksām mēnesī pašvaldības pirmsskolas izglītības iestādēs);
   3. 400,00 *euro* mēnesī par vienu bērnu no pusotra gada līdz četru gadu vecumam saskaņā ar pašvaldības saistošajos noteikumos noteiktajiem nosacījumiem lielāka atbalsta apjoma noteikšanai;
   4. 237,00 *euro* mēnesī par vienu bērnu, kurš apgūst obligāto sagatavošanu pamatizglītības apguvei, saskaņā ar pašvaldības saistošajos noteikumos noteiktajiem nosacījumiem lielāka atbalsta apjoma noteikšanai.
2. Noteikt pašvaldības atbalstu bērnu uzraudzības pakalpojuma sniedzējam, kurš sniedz pilna laika bērnu uzraudzības pakalpojumu, par vienu bērnu no pusotra gada vecuma līdz brīdim, kad tiek uzsākta bērna obligātā sagatavošana pamatizglītības ieguvei – 190,00 *euro* mēnesī.
3. Atzīt par spēku zaudējušu Jelgavas valstspilsētas pašvaldības domes 2024. gada 20. februāra lēmumu Nr.2/4 “Pašvaldības atbalsta privātai izglītības iestādei par pirmsskolas izglītības pakalpojuma nodrošināšanu un bērnu uzraudzības pakalpojuma sniedzējam noteikšana”.
4. Lēmums piemērojams no 2025. gada 1. janvāra.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 18. februārī